Document ID: 31996D0414

Komisijas Lēmums
(1996. gada 4. jūlijs)
par aizsardzības pasākumiem attiecībā uz dzīvnieku un dzīvnieku valsts produktu importu no Bijušās Dienvidslāvijas Maķedonijas Republikas sakarā ar mutes un nagu sērgas uzliesmojumu
(Dokuments attiecas uz EEZ)
(96/414/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 10. decembra Direktīvu 90/675/EK, ar ko nosaka principus, kuri reglamentē veterināro pārbaužu organizēšanu produktiem, ko ieved Kopienā no trešām valstīm [1], kurā jaunākie grozījumi izdarīti ar Direktīvu 95/52/EK [2], un jo īpaši tās 19. panta 6. punktu,
ņemot vērā Padomes 1991. gada 15. jūlija Direktīvu 91/496/EEK, ar ko nosaka principus, kuri reglamentē veterināro pārbaužu organizēšanu dzīvniekiem, ko ieved Kopienā no trešām valstīm, un ar ko groza Direktīvas 89/662/EEK, 90/425/EEK un 90/675/EEK [3], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 18. panta 1. punktu,
tā kā Bijušās Dienvidslāvijas Maķedonijas Republikā (FYROM) konstatēti mutes un nagu sērgas uzliesmojumi; tā kā Komisijas veiktajās pārbaudēs uz vietas izrādījās, ka varas iestādes FYROM nespēj nodrošināt nepieciešamās pārbaudes, lai nepieļautu slimības izplatīšanos;
tā kā apstākļi FYROM rada nopietnus draudus dalībvalstu ganāmpulkiem, ņemot vērā tirdzniecību ar noteiktiem dzīvnieku valsts produktiem;
tā kā lietderīgi veikt nepieciešamos pasākumus, lai aizsargātu Kopienu no šīs slimības ienešanas riska;
tā kā Komisijas 1993. gada 30. aprīļa Lēmums 93/242/EEK par noteiktu Eiropas valstu izcelsmes atsevišķu dzīvu dzīvnieku un to produktu ievešanu Kopienā saistībā ar mutes un nagu sērgu [4], kurā jaunākie grozījumi izdarīti ar Lēmumu 95/295/EK [5], aizliedz uzņēmīgu sugu dzīvnieku importu no un caur atsevišķām valstīm, ietverot FYROM; tā kā šis lēmums, ievērojot konkrētus nosacījumus, pieļauj svaigas gaļas un atsevišķu gaļas produktu ievešanu no un caur šīm valstīm;
tā kā Komisijas Lēmums 95/340/EK [6], kurā jaunākie grozījumi izdarīti ar Lēmumu 96/325/EK [7], izveido tādu trešo valstu sarakstu, no kurām dalībvalstis atļauj svaigpiena, termiski apstrādāta piena un piena produktu importu; tā kā šajā sarakstā ir iekļauta FYROM, tā kā ir jānodrošina, ka visi importētie piena produkti ir atbilstoši apstrādāti, lai iznīcinātu vīrusu;
tā kā Padomes 1992. gada 17. decembra Direktīva 92/118/EEK, ar ko nosaka dzīvnieku veselības un sabiedrības veselības aizsardzības prasības, kas reglamentē to produktu tirdzniecību un importu Kopienā, uz kuriem neattiecas minētās prasības, ko paredz īpaši Kopienas noteikumi, kas minēti Direktīvas 89/662/EEK A pielikuma I daļā un - attiecībā uz patogēniem - Direktīvā 90/425/EEK [8], kurā jaunākie grozījumi izdarīti ar Komisijas Lēmumu 96/405/EK [9], paredz nosacījumus attiecībā uz dzīvnieku zarnu, ādu, kaulu un kaulu izstrādājumu, ragu un ragu izstrādājumu, nagu un nagu izstrādājumu, medību trofeju un nepārstrādātas vilnas un apmatojuma importu; tā kā šos produktus var importēt tikai tad, ja tie apstrādāti tādā veidā, kas iznīcina vīrusu; tā kā tomēr var importēt atsevišķus citus produktus; tā kā šie materiāli rada draudus;
tā kā tāpēc nepieciešams aizliegt atsevišķu dzīvnieku valsts produktu ievešanu no FYROM; tā kā tomēr atsevišķus produktus var importēt, ja tie īpaši apstrādāti;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Komisijas Lēmumu 93/242/EEK groza šādi:
1. A pielikumā svītro 1. zemsvītras piezīmi attiecībā uz Bijušo Dienvidslāvijas Maķedonijas Republiku.
2. B pielikumā svītro vārdus "Bijusī Dienvidslāvijas Maķedonijas Republika".
2. pants
1. Dalībvalstis neatļauj ievest FYROM izcelsmes pienu un piena produktus, izņemot tad, ja tie ir apstrādāti atbilstoši Lēmuma 95/340/EK 3. panta prasībām.
2. Papildus Lēmuma 93/242/EEK noteikumiem dalībvalstis neatļauj šādu FYROM teritorijas izcelsmes liellopu, aitu, kazu un citu pārnadžu sugu produktu ievešanu:
- asinis un asins produkti, kā aprakstīts Direktīvas 92/118/EEK I pielikuma 7. nodaļā,
- izejvielas dzīvnieku barības un farmaceitisko vai tehnisko produktu ražošanai, kā aprakstīts Direktīvas 92/118/EEK I pielikuma 10. nodaļā,
- kūtsmēsli, kā aprakstīts Direktīvas 92/118/EEK I pielikuma 14. nodaļā.
3. Aizliegumu, kas minēts 2. daļas pirmajā ievilkumā, nepiemēro asins produktiem, kuri apstrādāti saskaņā ar Direktīvas 92/118/EEK I pielikuma 7. nodaļas 3. punkta b) apakšpunktu.
4. Dalībvalstis nodrošina, ka sertifikātos, kas ir pie dzīvnieku valsts produktiem, kuri apstrādāti saskaņā ar 1. un 3. daļu un kurus atļauts nosūtīt no FYROM, ir šāds teksts:
"Dzīvnieku valsts produkti atbilst Komisijas Lēmumam 96/414/EK par aizsardzības pasākumiem attiecībā uz dzīvnieku un dzīvnieku produktu importu no Bijušās Dienvidslāvijas Maķedonijas Republikas sakarā ar mutes un nagu sērgas uzliesmojumu."
.
3. pants
Dalībvalstis izdara tādus grozījumus pasākumos, kurus tās piemēro tirdzniecībai, lai tie atbilstu šim lēmumam. Dalībvalstis par to tūlīt informē Komisiju.
4. pants
Šis lēmums ir adresēts dalībvalstīm.
Briselē, 1996. gada 4. jūlijā

Labels: 3
17
18
6